คุณคะหนูเอามือไปเล่นที่ริมฝืปากแล้วมันบวมสามารถหายได้ไหมคะคำพูด
สวัสดีค่ะ การเกิดริมฝีปากบวม อาจเกิดจาก1. การแพ้หรือระคายเคืองจากสารเคมีต่างๆ เช่น แพ้ลิปมัน ลิปสติก ยาสีฟัน หรือหากใช้มือไปจับ ก็อาจเกิดจากการแพ้หรือระคายเคืองจากสารเคมีที่เปื้อนอยู่ที่มือ เช่น โลชั่น น้ำหอม เป็นต้น หรืออาจแพ้อาหารที่ทานเข้าไปก็ได้ โดยอาจไปสัมผัสโดนริมฝีปากเข้า2. เป็นส่วนหนึ่งของปฏิกิริยาภูมิแพ้ที่เกิดขึ้นทั่วร่างกาย แต่ริมฝีปากมักจะบวมทั้งด้านบนและล่าง และอาจมีอาการอื่นๆ ร่วม เช่น เปลือกตาบวม หน้าบวม มีผื่นหรือลมพิษตามผิวหนัง หายใจลำบาก หายใจมีเสียงดังวี๊ด เป็นต้น โดยสิ่งที่แพ้ อาจเป็นอาหาร ไรฝุ่น เกสรดอกไม้ ขนสัตว์ เป็นต้น ซึ่งมักจะมีประวัติเคยเกิดผื่นแพ้หรือลมพิษมาก่อน3. โดนแมลงสัตว์กัดต่อย4. อุบัติเหตุจากแรงกระแทก5. การติดเชื้อ เช่น โรคเริม แต่จะเห็นตุ่มน้ำใสเกิดขึ้นด้วย ซึ่งต่อมาจะแตกออกกลายเป็นแผลตื้นๆ หรือเยื่อบุริมฝีปากลอกออก มีสะเก็ดปกคลุม และมีอาการแสบๆ คันๆหากไม่มีอาการผิดปกติอื่นๆ อีก ก็ให้สังเกตอาการไปก่อน ในระหว่างนี้ ก็ควรงดการใช้มือจับริมฝีปาก และให้หลีกเลี่ยงการใช้ลิปสติกและลิปมันต่างๆ ไปก่อน หากอาการไม่ดีขึ้น ริมฝีปากบวมขึ้น หรือมีอาการผิดปกติอื่นๆ เช่น มีตุ่มขึ้นที่ริมฝีปาก มีผื่นคันทั่วตัว แน่นหน้าอก หายใจลำบาก ก็ควรรีบไปพบแพทย์โดยเร็วค่ะคำพูด